Diari Oficial de la Generalitat Valenciana


Sumari del DOGV 3622, del 10-11-1999 (1999/9406)

Informació pública del conveni urbanístic entre l'Ajuntament de Xàtiva i la Red Nacional de Ferrocarriles Españoles.
--------------------------------------------------------------------------------------------------------------------

### Dades del document

Número de DOGV
:   3622

Data del DOGV
:   10-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9406


Organisme emissor
:   Ajuntament de Xàtiva

Tipus de document
:   Anunci

Informació pública del conveni urbanístic entre l'Ajuntament de Xàtiva i la Red Nacional de Ferrocarriles Españoles. [1999/S9406]
  
L'Ajuntament de Xàtiva, en sessió del Ple de la corporació, celebrada el 7 d'octubre de 1999, va adoptar l'acord d'aprovació provisional del conveni urbanístic entre l'Ajuntament de Xàtiva y la Red Nacional de Ferrocarriles Españoles; de conformitat amb el que s'estableix en la disposició addicional quarta de la Llei 4/1992, de 5 de juny de 1992, se sotmet aquest a informació pública per un termini de 15 dies, transcorregut el qual si no es presenten al·legacions s'entendrà aprovat definitivament.
  
Conveni urbanístic entre l'Ajuntament de Xàtiva i la Red Nacional de los Ferrocarriles Españoles
  
Reunits:
  
D'una banda, el senyor Alfonso Rus Terol, alcalde president de l'Ajuntament de Xàtiva (València).
  
I de l'altra, el senyor Rafael Almodóvar Trueba, director gerent de la Unitat de Negoci de Patrimoni i Urbanisme de la Red Nacional de los Ferrocarriles Españoles.
  
Intervenen:
  
El primer com a alcalde president de l'Ajuntament de Xàtiva (València) i el segon en nom i representació de la Red Nacional de los Ferrocarriles Españoles, d'ara endavant Renfe.
  
Les parts en la representació que tenen, es reconeixen amb capacitat legal suficient per a atorgar aquest document i, per tant,
  
Manifesten:
  
1. Que l'Ajuntament de Xàtiva i Renfe van subscriure un conveni urbanístic amb data 27 d'abril de 1990, en virtut del qual entre altres determinacions, es va modificar puntualment el Pla General d'Ordenació Urbana vigent en aquell moment (aprovació definitiva de la modificació de data 18 de desembre de 1991), amb objecte de qualificar urbanísticament com a d'ús terciari de titularitat privada, amb aprofitament lucratiu, terrenys de Renfe, pertanyents a l'estació del ferrocarril situada en la línia de La Encina a València, declarats innecessaris per a la prestació del servei ferroviari.
  
2. Que en el desenvolupament de l'esmentat conveni, al mateix temps Renfe ha cedit a l'ajuntament altres terrenys també innecessaris per a la prestació del servei ferroviari, destinats per la modificació del pla general a viaris, zones verdes i aparcaments (acta de cessió, de data 28 de novembre de 1994) i l'ajuntament ha executat obres diverses d'urbanització sobre aquests, i en l'actualitat es troben pendents d'execució, no obstant això, algunes altres de les acordades.
  
3. Que transcorreguts diversos anys des de la firma del conveni s'ha pogut constatar, que els usos de caràcter terciari que li foren assignats als terrenys de Renfe, o almenys la quantia de l'aprofitament, no són els adequats, ni a l'emplaçament d'aquests ni, probablement, a les característiques urbanes, econòmiques i socials de la ciutat de Xàtiva.
  
En aquest aspecte les parts entenen que l'ús dominant dels terrenys en qüestió hauria de ser el residencial, sense perjudici que pogueren destinar-se les plantes baixes de l'edificació a usos terciaris en general i comercials en particular.
  
4. Que, l'Ajuntament de Xàtiva està interessat en disposar de part de l'aprofitament residencial per a atendre a la demanda municipal que es manifesta en l'entorn d'aquest equipament per raons de la pròpia activitat ciutadana que es desenvolupa en aquest i amb independència de la demanda a què dóna lloc l'activitat ferroviària.
  
5. Que la revisió del Pla General d'Ordenació Urbana ofereix un marc adequat per a dur a terme les modificacions del planejament pertinents, amb l'objecte d'atendre a les qüestions exposades.
  
I amb aquesta finalitat i mitjançant aquest document, ambdues parts duen a terme l'esmentat conveni d'acord amb les següents
  
Estipulacions:
  
Primera. L'Ajuntament de Xàtiva incorporarà a la revisió del Pla General d'Ordenació Urbana, els treballs dels quals es preveuen d'immediata finalització, les determinacions d'ordenació detallada necessàries per a permetre l'ús i l'aprofitament dels terrenys de patrimoni de Renfe que es determinen en el plànol número 2. Annex a aquest document.
  
Els paràmetres bàsics d'aquest esquema són els següents:
  
Zona A:
  
Ús residencial, en règim de divisió de la propietat horitzontal en les plantes primera a cinquena.
  
Ús terciari i comercial en planta baixa (aquella el paviment del qual se situe fins 1,00 m. sobre la rasant).
  
Ús estacionament de vehicles en la planta o plantes de soterrani (planta per sota de la qual es considera planta baixa), sense limitació del nombre d'aquestes.
  
Edificabilitat màxima sobre la planta superior de soterrani: 24.000 m²t.
  
Zona B:
  
Ús residencial, en règim de divisió de la propietat horitzontal en les plantes primera a cinquena.
  
Estacionament de vehicles en la planta baixa i soterrani, sense limitació del nombre d'aquestes.
  
Edificabilitat màxima sobre la planta baixa: 3.500 m²t.
  
Segona. Renfe podrà promoure la construcció d'un o diversos edificis de sis plantes (planta baixa + 5 altures) a la qual es refereix l'estipulació anterior, sempre que el planejament urbanístic vigent incorpore les determinacions a què es refereix l'estipulació primera. La parcel·la B de 1.000 m², amb l'edificabilitat assignada de 3.500 m²t. que figura en el plànol annex número 1, serà de cessió a l'ajuntament, una vegada aprovada definitivament la revisió del pla general, en el qual es recullen les modificacions previstes en aquest conveni.
  
Tercera. Si el planejament urbanístic, en el termini d'un any a partir de la firma d'aquest document no recull les determinacions a les quals es refereix l'estipulació primera, quedaran anul·lades les estipulacions d'aquest conveni i Renfe actuarà lliurement sobre terrenys objecte d'aquest, amb la qualificació i aprofitament que atorga l'actual Pla General d'Ordenació Urbana.
  
Quarta. D'acord amb allò estipulat en el conveni d'abril de 1990, ja esmentat, serà per compte de l'ajuntament la urbanització de l'avinguda Ausiàs March. No obstant això, considerats els canvis en l'ús dominant a què es destinaran els terrenys de Renfe, segons s'estipula en aquest document, en l'esquema de l'ordenació d'aquesta avinguda s'eliminen els aparcaments previstos en el viari, i es substitueixen per voreres àmplies.
  
Cinquena. Serà a càrrec de Renfe la construcció del mur o estructura a realitzar en el límit del domini públic viari amb la parcel·la objecte d'aquest conveni, que ha de suportar les voreres de l'avinguda Ausiàs March al llarg d'aquesta.
  
Sisena. Totes les despeses, taxes, arbitris i impostos de competència municipal, inclòs l'impost municipal sobre l'increment del valor dels terrenys de naturalesa urbana que es deriven a conseqüència d'aquest conveni, seran a compte i càrrec de l'Ajuntament de Xàtiva.
  
La vigència, validesa i eficàcia d'aquest conveni, queda supeditada a la ratificació pel Consell d'Administració de Renfe, una vegada ho haja estat per l'Ajuntament Ple.
  
I en prova de conformitat amb tot l'anterior, els atorgants firmen aquest document, en doble exemplar, en el lloc i data expressats en l'encapçalament.